b'\n_START_ARTICLE_\nFosfolipidi\n_START_PARAGRAPH_\nFosfolipidi su va\xc5\xbena skupina spojeva koja izgra\xc4\x91uje stani\xc4\x8dne membrane. Gra\xc4\x91eni su (sli\xc4\x8dno kao trigliceridi) od molekule glicerola na koju se ve\xc5\xbeu: dvije masne kiseline na prve dvije hidroksilne skupine i fosfat na tre\xc4\x87oj skupini a na fosfat se ve\xc5\xbee neka organska skupina. Fosfolipidi izgra\xc4\x91uju membrane svih stanica.\n_START_SECTION_\nNaboj fosfolipida\n_START_PARAGRAPH_\nPrema naboju fosfolipid se dijeli na hidrofilnu glavu i hidrofobne repove. Hidrofilnu glavu \xc4\x8dine glicerol i fosfat (na koji se ve\xc5\xbee organska skupina) a takav hidrofilni dio je nositelj elektri\xc4\x8dnog naboja koji privla\xc4\x8di dipolne molekule vode. Hidrofobni "repovi", koje \xc4\x8dine dvije masne kiseline, nisu nabijeni te se ne otapaju u vodi._NEWLINE_Zbog toga se fosfati u vodi uvijek okre\xc4\x87u prema vodi a masne kiseline jedna prema drugoj. Na taj na\xc4\x8din se stvara dvosloj fosfolipida koji u izgradnji membrana sprije\xc4\x8dava izlazak teku\xc4\x87eg sadr\xc5\xbeaja.'